Львоўская нацыянальная акадэмія мастацтваў

Львоўская нацыянальная акадэмія мастацтваў (укр.: Львівська національна академія мистецтв) — вышэйшая навучальная ўстанова ў Львове (Украіна). Ажыццяўляе прафесійную падрыхтоўку і выхаванне спецыялістаў у галіне выяўленчага і дэкаратыўна-прыкладнога мастацтва, дызайну, рэстаўрацыі, культуралогіі, мастацтвазнаўства і менеджменту мастацтва. Структура Мае 5 вучэбных факультэтаў (адзін з іх да 2014 г. знаходзіўся ў Севастопалі), Інстытут прыкладнога і дэкаратыўнага мастацтва ў г. Косіў (Івана-Франкоўская вобласць), факультэт павышэння кваліфікацыі, падрыхтоўчае аддзяленне для тых, хто паступае, навукова-даследчы аддзел, аспірантура і дактарантура, спецыялізаваны савет па абароне доктарскіх і кандыдацкіх дысертацый у галіне мастацтвазнаўства, бібліятэка, музей, галерэя сучаснага мастацтва, выдавецкі аддзел, мастацка-вытворчыя майстэрні. Гісторыя Сваю гісторыю ЛНАМ вядзе ад Мастацка-прамысловай школы (1876), Вольнай акадэміі мастацтваў (1905), Мастацкай школы А.Навакоўскага (1923) і інш. У гэтых мастацкіх установах вучыліся, а затым і выкладалі мастакі Іван Труш, Іосіф Курылас, Антон Манастырскі, Алена Кульчыцкая, Дзмітрый Крвавіч, Эмануіл Місько і іншыя. Афіцыйна створана ў верасні 1946 года (раней — Інстытут прыкладнога і дэкаратыўнага мастацтва), ў 1994 годзе рэарганізавана ў Львоўскую дзяржаўную акадэмію мастацтваў, а 21 жніўня 2004 года указам Прэзідэнта Украіны акадэміі прысвоены статус нацыянальнага навучальнай установы. Вядомыя выпускнікі Гаўрыла Харытонавіч Вашчанка, беларускі мастак Аляксандр Міхайлавіч Кішчанка, беларускі мастак Спасылкі На Вікісховішчы ёсць медыяфайлы па тэме Львоўская нацыянальная акадэмія мастацтваў